**Hrvatski studiji** Sveučilišta u Zagrebu pokrenuti su 1992. kao **dvosemestralni sveučilišni komparativni studij** hrvatske filozofije i društva. Od 2005. Hrvatski studiji su **znanstveno-nastavna sastavnica u statusu sveučilišnog centra** koja ustrojava i izvodi znanstvene, umjetničke, nastavne, odnosno stručne djelatnosti, ili usklađuje te djelatnosti unutar Sveučilišta. Na Hrvatskim studijima studira oko 2000 studenata.

Sjedište Hrvatskih studija je u Zagrebu, u novom Znanstveno-učilišnom kampusu Borongaj na prostoru bivše *vojarne Borongaj*.

Povijest
--------

Inicijativa je krenula od potrebe za uvođenjem određenih društvenih i filozofskih predmeta na Sveučilište koji do tada ili nisu uopće postojali ili su bili ideološki opterećeni.
Ideja o Hrvatskim studijima pojavila se ubrzo nakon demokratskih promjena i to iz nekoliko razloga. Prije svega, bitne dimenzije demokracije, slobode i tržišta trebalo je institucionalizirati i na području znanosti i sveučilišta, te stvoriti više duhovnih žarišta, pogotovo kad se zna da je u društvenim i humanističkim znanostima od 1918. mnogo toga bilo zabranjeno i prešućivano. To je bio razlog što se skupina intelektualaca iz zemlje i iz inozemstva aktivno uključila u oživotvorenje projekta Hrvatskih studija.

U predloženi sustav Hrvatskih studija uključeni su radi koncepcijske srodnosti i radi programskog obogaćivanja studijski smjerovi filozofije i religijske kulture **Filozofskog fakulteta Družbe Isusove**. Procedura kojom su se Hrvatski studiji ustrojili kao redovit studij u okviru Sveučilišta u Zagrebu okončana je prihvaćanjem nastavnog plana i programa ovog visokog učilišta na sjednici Znanstveno-nastavnog vijeća Sveučilišta u Zagrebu 28. rujna 1993.

Upravno vijeće Sveučilišta u Zagrebu prihvatilo je 24. studenoga 1995. *Pravilnik o ustroju i djelovanju Hrvatskih studija* prema kojem se oni ustrojavaju kao **sveučilišni centar sa statusom podružnice**. Dana 27. veljače 1996. Senat Sveučilišta je odlučio da se nakon završenog studija na smjeru *Croaticum* stječe stručni naziv kroatolog i/ili profesor hrvatske kulture; na smjeru Filozofija diplomirani filozof i/ili profesor filozofije; na smjeru Društvo diplomirani sociolog i/ili profesor sociologije; a nakon završenog studija na smjeru Religijska kultura diplomirani religiolog i/ili profesor religijske kulture.

Tijekom 1997. prihvaćen je i program studija psihologije a u 1998./99. akademskoj godini odobrene su i upisne kvote za upis prve generacije studenata psihologije.

Nastavni programi
-----------------

Hrvatski studiji mogu se studirati kao redoviti studij u jednopredmetnoj ili dvopredmetnoj kombinaciji. Nastavni programi odvijaju su u sljedećim odjelima:

1. Filozofija
2. Komunikologija
3. Kroatologija
4. Hrvatski latinitet
5. Povijest
6. Psihologija
7. Sociologija

Posebna, autonomna jedinica je Filozofski fakultet Družbe Isusove (FFDI). Na njome izvodi se studij filozofije i religijske znanosti. Osim redovitih studenata koji upisuju Hrvatske studije, programi i izborni kolegiji ponuđeni su i svim studentima zagrebačkog Sveučilišta.

Doktorski studij
----------------

Na Hrvatskim studijima izvodi se nastava na tri poslijediplomska doktorska studija koji traju tri godine odnosno šest semestara:

* Poslijediplomski doktorski studij kroatologije
* Poslijediplomski doktorski studij filozofije
* Poslijediplomski doktorski studij povijesti

Ispunjenje svih studijskih obveza, zaključno s dovršenjem i obranom doktorskog rada, donosi 180 ECTS-bodova.
Na poslijediplomske doktorske studije mogu se upisati studenti koji su završili diplomski studij s vrlo dobrim prosjekom ocjena.

Znanost
-------

Znanost na Hrvatskim studijima obuhvaća tri grane: znanstveni skupovi, znanstveni projekti i izdavačka djelatnost.

Dekanat
-------

Vodtelj Hrvatskih studija i predsjednik Stručnog vijeća je prof.dr.sc. Josip Talanga, dekan FFDI je prof.dr.sc. Ivan Šestak.

Vanjska poveznica
-----------------

* Hrvatski Studiji - Službena stranica

Koordinate: 45°48′39″N 16°02′29″E﻿ / ﻿45.8108691495063°N 16.0413265228271°E﻿ / 45.8108691495063; 16.0413265228271

| * p
* r
* u
Sveučilište u Zagrebu |
| --- |
| Fakulteti | 

|  |  |
| --- | --- |
| Prirodne znanosti | Prirodoslovno-matematički fakultet u Zagrebu |
| Tehničke znanosti | Arhitektonski fakultet (AF) • Fakultet elektrotehnike i računarstva (FER) • Fakultet kemijskog inženjerstva i tehnologije (FKIT) • Fakultet prometnih znanosti (FPZ) • Fakultet strojarstva i brodogradnje (FSB) • Geodetski fakultet (GEOF) • Geotehnički fakultet (GFV) • Građevinski fakultet (GRAD) • Grafički fakultet (GRF) • Metalurški fakultet (SIMET) • Rudarsko-geološko-naftni fakultet (RGN) • Tekstilno–tehnološki fakultet (TTF) |
| Biomedicinske znanosti | Farmaceutsko-biokemijski fakultet (FBF) • Medicinski fakultet (MEF) • Stomatološki fakultet (SFZG) • Veterinarski fakultet (VEF) |
| Biotehničke znanosti | Agronomski fakultet (AGR) • Prehrambeno-biotehnološki fakultet (PBF) • Šumarski fakultet (ŠUMFAK) |
| Društvene znanosti | Edukacijsko-rehabilitacijski fakultet (ERF) • Ekonomski fakultet (EFZG) • Fakultet organizacije i informatike (FOI) • Fakultet političkih znanosti (FPZG)Kineziološki fakultet (KIF) • Pravni fakultet (PF) • Učiteljski fakultet (UF) |
| Humanističke znanosti | Filozofski fakultet (FFZG) • Katolički bogoslovni fakultet (KBF) |

 |
| Akademije | Akademija dramske umjetnosti (ADU) • Akademija likovnih umjetnosti (ALU) • Muzička akademija (MUZA) |
| Sveučilišni centri i odjeli | Hrvatski studiji (HS) |
| Nacionalna i sveučilišna knjižnica • Konfucijev institut • Botanički vrt • Središnji računski centar • Botanički vrt ljekovitoga biljaStudentski centri (Zagreb • Varaždin • Sisak) • SKUD "Ivan Goran Kovačić" • HAŠK Mladost
Zagreb • Varaždin • Sisak • Varaždin |

1. ↑  „*Znanstveno-učilišni kampus Borongaj*". Arhivirano iz originala na datum 2014-08-28. Pristupljeno 2014-07-26.